CELEX: 32011R0954
Language: sk
Date: 2011-09-14
Title: Nariadenie Európskeho parlamentu a Rady (EÚ) č. 954/2011 zo 14. septembra 2011 , ktorým sa mení a dopĺňa nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa Text s významom pre EHP

4.10.2011   
            
            
               SK
            
            
               Úradný vestník Európskej únie
            
            
               L 259/1
            
         NARIADENIE EURÓPSKEHO PARLAMENTU A RADY (EÚ) č. 954/2011
   zo 14. septembra 2011,
   ktorým sa mení a dopĺňa nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanovisko Európskeho hospodárskeho a sociálneho výboru (1),
   po porade s Výborom regiónov,
   konajúc v súlade s riadnym legislatívnym postupom (2),
   keďže:
   
               (1)
            
            
               V nariadení (ES) č. 2006/2004 (3) sa stanovujú podmienky, za ktorých majú príslušné orgány v členských štátoch určené ako orgány zodpovedné za vynucovanie právnych predpisov na ochranu záujmov spotrebiteľov spolupracovať navzájom a s Komisiou na účely zabezpečenia dodržiavania týchto právnych predpisov, bezproblémového fungovania vnútorného trhu a zvýšenia úrovne ochrany ekonomických záujmov spo-trebiteľov.
            
         
               (2)
            
            
               V článku 3 písm. a) nariadenia (ES) č. 2006/2004 sa „právne predpisy na ochranu záujmov spotrebiteľov“ definujú ako smernice, tak ako sú transponované do vnútroštátneho právneho poriadku členských štátov, a nariadenia uvedené v prílohe k uvedenému nariadeniu (ďalej len „príloha“).
            
         
               (3)
            
            
               Od nadobudnutia účinnosti nariadenia (ES) č. 2006/2004 sa niekoľko právnych aktov uvedených v prílohe zrušilo a prijali sa nové právne predpisy.
            
         
               (4)
            
            
               Smernica 84/450/EHS (4) sa zrušila a nahradila smernicou 2006/114/ES (5). Odkaz na smernicu 84/450/EHS by sa preto mal z prílohy vypustiť a nahradiť odkazom na konkrétne články smernice 2006/114/ES zamerané na ochranu záujmov spotrebiteľov.
            
         
               (5)
            
            
               Aj keď sa smernica 87/102/EHS (6) zrušila a nahradila smernicou 2008/48/ES (7), v smernici 2008/48/ES sa výslovne neuvádza, že odkazy na zrušenú smernicu 87/102/EHS sa vykladajú ako odkazy na smernicu 2008/48/ES. V záujme právnej istoty by sa preto mal odkaz na smernicu 87/102/EHS uvedený v prílohe nahradiť odkazom na smernicu 2008/48/ES.
            
         
               (6)
            
            
               Smernica 89/552/EHS (8) sa zrušila a nahradila smernicou 2010/13/EÚ (9). Podľa článku 34 druhého odseku smernice 2010/13/EÚ sa odkazy na smernicu 89/552/EHS vykladajú ako odkazy na smernicu 2010/13/EÚ. V záujme jasnosti by sa však odkaz na smernicu 89/552/EHS uvedený v prílohe mal nahradiť odkazom na príslušné články smernice 2010/13/EÚ.
            
         
               (7)
            
            
               Smernica 93/13/EHS (10) nebola zmenená a doplnená rozhodnutím 2002/995/ES (11). Odkaz na uvedené rozhodnutie by sa preto mal z prílohy vypustiť.
            
         
               (8)
            
            
               Smernica 94/47/ES (12) sa zrušila a nahradila smernicou 2008/122/ES (13). Podľa článku 18 druhého odseku smernice 2008/122/ES sa odkazy na smernicu 94/47/ES vykladajú ako odkazy na smernicu 2008/122/ES. V záujme jasnosti by sa však odkaz na smernicu 94/47/ES uvedený v prílohe mal nahradiť odkazom na smernicu 2008/122/ES.
            
         
               (9)
            
            
               Smernicou 97/55/ES (14) sa mení a dopĺňa zrušená smernica 84/450/EHS. Odkaz na smernicu 97/55/ES by sa preto mal z prílohy vypustiť.
            
         
               (10)
            
            
               Príloha by sa mala zodpovedajúcim spôsobom zmeniť a doplniť.
            
         
               (11)
            
            
               Je potrebné zhodnotiť účinnosť a operačné mechanizmy nariadenia (ES) č. 2006/2004 a podrobne preskúmať možné začlenenie ďalších právnych predpisov na ochranu záujmov spotrebiteľov do prílohy so zreteľom na možnú revíziu uvedeného nariadenia s cieľom poskytnúť verejným orgánom na vynucovanie právnych predpisov lepšie prostriedky na účinné odhaľovanie, vyšetrovanie a zastavenie alebo zákaz porušovania právnych predpisov, ktoré poškodzujú kolektívne záujmy spotrebiteľov v cezhraničných situáciách. V záujme uvedeného by Komisia mala čo najskôr a v každom prípade do konca roka 2014 predložiť Európskemu parlamentu a Rade správu, ku ktorej v prípade potreby pripojí legislatívny návrh,
            
         PRIJALI TOTO NARIADENIE:
   Článok 1
   Nariadenie (ES) č. 2006/2004 sa týmto mení a dopĺňa takto:
   
               1.
            
            
               Vkladá sa tento článok:
               „Článok 21a
               Preskúmanie
               Komisia predloží do 31. decembra 2014 Európskemu parlamentu a Rade správu, v ktorej zhodnotí účinnosť a operačné mechanizmy tohto nariadenia a podrobne preskúma možné začlenenie ďalších právnych predpisov na ochranu záujmov spotrebiteľov do prílohy. Táto správa bude vychádzať z externého hodnotenia a rozšírených konzultácií so všetkými príslušnými zainteresovanými subjektmi a v prípade potreby sa k nej pripojí legislatívny návrh.“
            
         
               2.
            
            
               Príloha sa mení a dopĺňa v súlade s prílohou k tomuto nariadeniu.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Štrasburgu 14. septembra 2011
      
         
            Za Európsky parlament
         
         
            predseda
         
         J. BUZEK
      
      
         
            Za Radu
         
         
            predseda
         
         M. DOWGIELEWICZ
      
   
   
      (1)  Ú. v. EÚ C 281, 23.7.2011, s. 69.
   
      (2)  Pozícia Európskeho parlamentu z 5. júla 2011 (zatiaľ neuverejnená v úradnom vestníku) a rozhodnutie Rady z 27. júla 2011.
   
      (3)  Nariadenie Európskeho parlamentu a Rady (ES) č. 2006/2004 z 27. októbra 2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa (nariadenie o spolupráci v oblasti ochrany spotrebiteľa) (Ú. v. EÚ L 364, 9.12.2004, s. 1).
   
      (4)  Smernica Rady 84/450/EHS z 10. septembra 1984 o klamlivej a porovnávacej reklame (Ú. v. ES L 250, 19.9.1984, s. 17).
   
      (5)  Smernica Európskeho parlamentu a Rady 2006/114/ES z 12. decembra 2006 o klamlivej a porovnávacej reklame (Ú. v. EÚ L 376, 27.12.2006, s. 21).
   
      (6)  Smernica Rady 87/102/EHS z 22. decembra 1986 o aproximácii zákonov, iných právnych predpisov a správnych opatrení členských štátov, ktoré sa týkajú spotrebiteľského úveru (Ú. v. ES L 42, 12.2.1987, s. 48).
   
      (7)  Smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS (Ú. v. EÚ L 133, 22.5.2008, s. 66).
   
      (8)  Smernica Európskeho parlamentu a Rady 89/552/EHS z 3. októbra 1989 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (Ú. v. ES L 298, 17.10.1989, s. 23).
   
      (9)  Smernica Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (Ú. v. EÚ L 95, 15.4.2010, s. 1).
   
      (10)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, 21.4.1993, s. 29).
   
      (11)  Rozhodnutie Komisie 2002/995/ES z 9. decembra 2002 ustanovujúce dočasné ochranné opatrenia v súvislosti s dovozmi výrobkov živočíšneho pôvodu pre osobnú spotrebu (Ú. v. ES L 353, 30.12.2002, s. 1).
   
      (12)  Smernica Európskeho parlamentu a Rady 94/47/ES z 26. októbra 1994 týkajúca sa ochrany kupujúcich v súvislosti s niektorými prvkami zmlúv o kúpe práva na časovo vymedzené užívanie nehnuteľností (Ú. v. ES L 280, 29.10.1994, s. 83).
   
      (13)  Smernica Európskeho parlamentu a Rady 2008/122/ES zo 14. januára 2009 o ochrane spotrebiteľov, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene (Ú. v. EÚ L 33, 3.2.2009, s. 10).
   
      (14)  Smernica Európskeho parlamentu a Rady 97/55/ES zo 6. októbra 1997, ktorou sa mení a dopĺňa smernica 84/450/EHS týkajúca sa klamlivej reklamy tak, aby zahŕňala porovnávaciu reklamu (Ú. v. ES L 290, 23.10.1997, s. 18).
   
      PRÍLOHA
      Príloha k nariadeniu (ES) č. 2006/2004 sa týmto mení a dopĺňa takto:
      
                  1.
               
               
                  Poznámka pod čiarou č. 1 sa nahrádza takto:
                  
                              
                                 „1.
                              
                           
                           
                              Smernice č. 6, 8 a 13 obsahujú osobitné ustanovenia.“
                           
                        
            
                  2.
               
               
                  Bod 1 sa nahrádza takto:
                  
                              „1.
                           
                           
                              Smernica Európskeho parlamentu a Rady 2006/114/ES z 12. decembra 2006 o klamlivej a porovnávacej reklame (Ú. v. EÚ L 376, 27.12.2006, s. 21): článok 1, článok 2 písm. c) a články 4 až 8.“
                           
                        
            
                  3.
               
               
                  Body 3 a 4 sa nahrádzajú takto:
                  
                              „3.
                           
                           
                              Smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS (Ú. v. EÚ L 133, 22.5.2008, s. 66).
                           
                        
                              4.
                           
                           
                              Smernica Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (Ú. v. EÚ L 95, 15.4.2010, s. 1): články 9, 10, 11 a články 19 až 26.“
                           
                        
            
                  4.
               
               
                  Body 6 a 7 sa nahrádzajú takto:
                  
                              „6.
                           
                           
                              Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, 21.4.1993, s. 29).
                           
                        
                              7.
                           
                           
                              Smernica Európskeho parlamentu a Rady 2008/122/ES zo 14. januára 2009 o ochrane spotrebiteľov, pokiaľ ide o určité aspekty zmlúv o časovo vymedzenom užívaní ubytovacích zariadení, o dlhodobom dovolenkovom produkte, o ďalšom predaji a o výmene (Ú. v. EÚ L 33, 3.2.2009, s. 10).“
                           
                        
            
                  5.
               
               
                  Bod 9 sa vypúšťa.